Hiiuapu
Hiiuapu OÜ on Hiiumaal Viilupi külas tegutsev väike pereettevõte.
Idee panna kurk purki ka teiste jaoks sai alguse oma pere harjumusest süüa kurki hapendatuna ja sellest, et ka külalised meie hapukurgi maitset kiitsid.
Kurki, mida väärindame ja ka värskena poodidesse müügiks viime, kasvatame saarel kohapeal, taastatud kasvuhoones. Samuti on kõik maitsetaimed, mis koos kurgiga või lihtsalt kuivatatuna purki saavad, pärit oma kodu aiast.
Lisaks pikale ja lühikesele kurgile, mis värskena müügile jõuavad, on meil valikus kuus toodet:
Fermenteeritud kurk – IIU APKU
Marineeritud kurk – MARINKU
Väike marineeritud kurk – MINI MARINKU
Kurgi toorviilu salat – KREHVTINE AMPS
Kuivatatud till
Kuivatatud petersell
Edasimüüjad
Tooted leiab Hiiumaa COOPi Käina, Suuremõisa ja Kärdla poodides, Lepaniidi mahetalu poes ja Heltermaa käsitöömajas.